పోలీస్‌ శాఖలో కొనసాగుతున్న పాజిటివ్‌ కేసులు
ఈనాడు, హైదరాబాద్‌: రాష్ట్ర ముఖ్యమంత్రి కేసీఆర్‌ అధికారిక నివాసం ప్రగతిభవన్‌లో పనిచేస్తున్న పది మంది సిబ్బందికి కరోనా పాజిటివ్‌గా నిర్ధారణ అయింది. ప్రభుత్వం శనివారం విడుదల చేసిన నివేదికలో ఈ విషయం వెలుగుచూసింది. వీరిలో సాధారణ ఉద్యోగులు, పోలీస్‌ భద్రత, నిఘా విభాగం సిబ్బంది ఉన్నట్లు తెలిసింది. మరోవైపు పోలీస్‌శాఖలో పాజిటివ్‌ కేసుల సంఖ్య పెరుగుతోంది. ఇప్పటికే డీజీపీ కార్యాలయం సహా హైదరాబాద్‌, సైబరాబాద్‌ కమిషనరేట్‌ కార్యాలయాలకూ కొవిడ్‌ సోకింది. శనివారం నాటి ఫలితాల మేరకు డీజీపీ కార్యాలయంలో మరొకరికి పాజిటివ్‌గా నిర్ధారణ అయింది. కీలకమైన ఇంటెలిజెన్స్‌ విభాగంలో నలుగురు కరోనా బారిన పడ్డారు. ఈ విభాగంలో ఇప్పటికే నలుగురికి కొవిడ్‌ సోకడంతో చికిత్స అనంతరం కోలుకున్నారు. మహిళా భద్రత విభాగంలో ఇద్దరికి పాజిటివ్‌ వచ్చింది. ఎక్సైజ్‌ శాఖలో రెండు కేసులు నమోదయ్యాయి. ఎక్సైజ్‌, అనిశా విభాగాల్లో ఒక్కో డీఎస్పీ మృత్యువాత పడ్డారు.
polise saakhalo konasaagutunna pajitive kesulu
eenaadu, hyderabade: rashtra mukhyamantri kcr adhikaarika nivasam pragatibhavanlamo panichestunna padi mandi sibbandiki karona pajitivega nirdhaarana ayindi. prabhutvam sanivaaram vidudala chesina nivedikalo ee vishayam veluguchusindi. veerilo saadhaarana udyogulu, polise bhadrata, nigha vibhagam sibbandi unnatlu telisindi. marovaipu polisysakhaalo pajitive kesula sankhya perugutondi. ippatike dgp kaaryaalayam sahaa hyderabade, saibarabad kamishanaretshe kaaryaalayaalakuu kovide sokindi. sanivaaram naati phalitaala meraku dgp kaaryaalayamlo marokariki pajitivega nirdhaarana ayindi. keelakamaina inteligensi vibhaagamlo naluguru karona baarina paddaaru. ee vibhaagamlo ippatike naluguriki kovide sokadamtho chikitsa anantaram kolukunnaru. mahila bhadrata vibhaagamlo iddariki pajitive vachindi. exise saakhalo rendu kesulu namodayyayi. exise, anisa vibhaagaallo okko dsp mrutyuvaata paddaaru.